钦定古今图书集成/明伦汇编/氏族典/第229卷 > 杨守一
## 钦定古今图书集成/明伦汇编/氏族典/第229卷 > 杨守一

按《宋史杨守一传》：“守一字象先，其先河南洛阳人。唐
末避乱，徙家宋、郑间。守一稍通《周易》及《左氏春秋》，事
太宗于晋邸。太宗即位，补右班殿直。太平兴国中，出
护登州兵，召还监仪銮司，累迁西头供奉官，改翰林
学士。守一初名守素，至是诏改之。八年，改判四方馆
事。雍熙中，诏护迁云、朔归附，安庆兵屯于潞州。三年”，
转内客省使。端拱元年，授宣徽北院使、签署枢密院
事。是秋，卒，年六十四，赠太尉。守一性质直勤谨，无他
材术。子安期，历国子博士，坐事贬卒。安期子梦，得，进
士及第。